recursal/SuperWikiNEXT-32B huggingface dataset:
**Lighthouse X** oli tanskalainen popyhtye, jonka muodostivat Søren Bregendal, Johannes Nymark ja Martin Skriver. Yhtyeen debyyttisingle *Kærligheden kalder* julkaistiin 13. lokakuuta 2014. Yhtye julkaisi EP-levyn *Lighthouse X* vuonna 2015.

13. helmikuuta 2016 yhtye voitti tanskalaisen Dansk Melodi Grand Prix -laulukilpailun kappaleella Soldiers of Love ja tuli näin valituksi Tanskan edustajaksi vuoden 2016 Eurovision laulukilpailuun. Yhtye kilpaili Eurovision laulukilpailun toisessa semifinaalissa 12. toukokuuta ja sijoittui semifinaalin 17:nneksi eli toiseksi viimeiseksi eikä päässyt finaaliin.

Yhtye ilmoitti hajoavansa elokuussa 2016. Yhtyeen viimeinen esiintyminen tapahtui Kööpenhaminan pridessa 17. elokuuta.

Diskografia
-----------

### EP:t

| Nimi | Tiedot |
| --- | --- |
| *Lighthouse X* | * Julkaistu: 16. helmikuuta 2015
* Levy-yhtiö: North-East Production
* Formaatti: digitaalinen lataus
 |
|

### Singlet

| Nimi | Vuosi | Listasijoitus | Albumi |
| --- | --- | --- | --- |
| Tanska (Tracklisten) |
| "Kærligheden kalder" | 2014 | 37 | *Lighthouse X* |
| "Hjerteløst" | 2015 | — |
| "Nattens gløder" | — |
| "It's a Brand New Day" | — |
| "Home" | — |
| "Soldiers of Love" | 2016 | 12 |
|

Lähteet
-------

* 

### Viitteet

1. ↑
2. ↑  Denmark: Melodi Grand Prix 2016 *eurovisionworld.com*. Viitattu 1.2.2022.
3. ↑  No longer soldiers of love: Lighthouse X call it quits *wiwibloggs.com*. Viitattu 1.2.2022.
**Nuoret Juristit ry** (entinen Nuoret Lakimiehet ry, ruots. *Unga Jurister rf*) on suomalaisten nuorten juristien etua valvova ammatillinen yhdistys. Yhdistys muutti suomenkielistä nimeään vuonna 2020. Yhdistys on perustettu vuonna 1938 ja siihen kuuluu noin 1 000 eri aloilla vaikuttavaa juristia. Yhdistys on myös yksi Suomen Lakimiesliiton perustajajärjestöistä.

Yhdistyksen tarkoituksena on valvoa nuorten juristien ammatillisia ja muita etuja sekä toimia nuorten juristien ammatillisena ja sosiaalisena yhdyssiteenä. Nuoret Juristit osallistuu lisäksi yhteiskunta- ja oikeuspoliittiseen keskusteluun.

Edunvalvonta
------------

Yhdisty valvoo työ- ja virkasuhteiden ehtoja ja ajaa palkkauskysymyksiin, työhyvinvointiin sekä työ- ja perhe-elämän yhteensovittamiseen liittyviä parannuksia. Viimeisimpien vuosien edunvalvonnallisena teemana on ollut tuomioistuinharjoittelu eli auskultointi.

Yhdistys järjestää keskustelutilaisuuksia, aamukahvitilaisuuksia, seminaareja ja erilaisia koulutustilaisuuksia yhteistyössä juridiikan koulutustoimijoiden kanssa sekä erilaisia vapaa-ajan tilaisuuksia.

Lähteet
-------

1. ↑  Yhdistys äänesti nimenmuutoksen puolesta *Nuoret Juristit ry*.  29.9.2020. Viitattu 30.12.2020.

Aiheesta muualla
----------------

* Nuoret Juristit ry
**Mendoza-luokka** oli Argentiinan laivaston kolmen J. Samuel White and Companyn vuonna 1929 valmistaman hävittäjän muodostama alusluokka. Kuten usein Latinalaisen Amerikan maissa taloudelliset syyt pakottivat pitämään alukset pitkään palveluksessa ja ne poistettiin vasta 30. huhtikuuta 1962, jolloin niiden tilalle saatiin Yhdysvalloista kolme Fletcher-luokan alusta.

Alukset
-------

Alukset olivat osa Argentiinan laivaston modernisointia ja ne nimettiin perinteisillä nimillä. Nimet *La Rioja* sekä *Mendoza* olivat olleet vuonna 1914 varattuina Ranskasta hankittaville ja *Tucuman* Saksasta hankittavalle alukselle juuri ennen ensimmäistä maailmansotaa, mitkä sotaan valmistautuvat valtiot takavarikoivat.

Alusten tilaus annettiin J. Samuel Whiten telakalle 1927, jolloin sotalaivojen tilaukset olivat hyvin vähäisiä. Koeajoissa alusten nopeus todettiin tilattua suuremmaksi. Alukset purjehtivat yhdessä Argentiinaan, jonne ne saapuivat marraskuussa. *Tucuman* ja *La Rioja* olivat tehneet 5 800 merimailin matkan Lissabonista Puerto Belgranaan ilman välipysähdyksiä.

**Mendoza-luokan hävittäjät**| Nimi | Telakka | Kölinlasku | Vesille | Koeajo | Kohtalo |
| --- | --- | --- | --- | --- | --- |
| *ARA La Rioja* | J. Samuel White and Company | - | 2. helmikuuta 1929 | 23. heinäkuuta 1929 | poistettu palveluksesta 30. huhtikuuta 1962 |
| *ARA Mendoza* | White | - | 18. heinäkuuta 1929 | 24. tammikuuta 1929 | poistettu palveluksesta 30. huhtikuuta 1962 |
| *ARA Tucumán* | White | - | 16. lokakuuta 1929 | 3. toukokuuta 1929 | poistettu palveluksesta 30. huhtikuuta 1962 |
|

Vuodesta 1958 alkaen alukset muutettiin sukellusveneentorjuntakykyisiksi saattajiksi.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Mendoza-luokka**.
* Whitley, M. J.: *Destroyers of World War Two - an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922-1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3 4 5  Whitley, M.J. s. 14
**Antti Wettervik** (8. kesäkuuta 1922 Somero – 4. helmikuuta 1997 Tampere) oli yritysjohtaja, joka sai Eino Rajamäen kanssa ensimmäisenä Suomessa yrittäjäneuvoksen arvonimen, vuonna 1990.

Wettervik suoritti kauppaoppilaitoksen Tampereella ja toimi sen jälkeen Tampereen Meijeriliikkeen ja Leipurien Tukun palveluksessa, eläkkeelle hän jäi 1987. Jatkosotaan Wettervik, joka oli sotilasarvoltaan luutnantti, osallistui komppanian vääpelinä ja joukkueenjohtajana. Wettervik oli Pirkanmaan Yrittäjät -yhdistyksen puheenjohtaja 1967–1984 ja sen jälkeen yhdistyksen kunniajäsen. Yhdistys perusti hänen nimeään kantavan rahaston vuonna 1986, Tampereen palkinnon Wettervik sai vuonna 1988. Wettervik oli Tampereen kaupunginvaltuuston jäsen 1977–1984 ja hänellä oli myös useita muita alueellisia ja valtakunnallisia luottamustehtäviä.

Lähteet
-------

1. 1 2  Kuolleita. Yrittäjäneuvos Antti Westervik. Pirkanmaan yrittäjien tulisieluinen puolestapuhuja. *Helsingin Sanomat*, 9.2.1997, s. 4.
2. ↑  Aho, Seppo: *Valtionhoitajan ja tasavallan presidenttien 1918–2005 myöntämät arvonimet*, s. 295. Alavus: Aholis Oy, 2006. ISBN 952-91-9535-4.
*Tämä artikkeli kertoo 1903 vesille lasketusta aluksesta. Toinen saman niminen White Star Linen alus oli Republic.*

**RMS Republic** valmistui Harland & Wolffin telakalla Belfastissa Irlannissa vuonna 1903. Aluksen alkuperäinen nimi oli *Columbus*. Laiva rakennettiin alun perin White Star Linen sisaryhtölle Dominion Linelle. Rakentaminen käynnistettiin 26. helmikuuta 1903 ja alus oli valmis 12. syyskuuta 1903. Neitsytmatkan Liverpoolista Bostoniin *Columbus* aloitti 1. lokakuuta 1903. Joulukuussa *Columbus* siirtyi White Star Linelle tehtyään kaksi matkaa *Dominion Linellä*. Se uudelleennimettiin *Republiciksi* 17. joulukuuta 1903. Alus liikennöi reitillä Liverpool-Boston. *Republic* oli yksi aikansa moderneimmista ja loisteliaimmista laivoista. Laivaan mahtui 1 200 matkustajaa yhteensä viidelle kannelle. Savupiippuja oli yksi ja mastoja neljä.

Törmäys *SS Floridan* kanssa
----------------------------

23. tammikuuta 1909 *Republicin* ollessa matkalla New Yorkista Genovaan mukanaan 2000 matkustajaa se joutui sakeaan sumuun. Alus vähensi nopeutta ja ilmoitti säännöllisesti sijaintinsa viheltimellä. Kello oli 5.47, kun kuului toisen laivan viheltimen ääni. *Republic* alkoi peruuttaa täydellä teholla. Sumun keskeltä ilmestyi näkyviin italialainen höyrylyiva *Florida*, joka törmäsi *Republicin* kylkeen suunnilleen suorassa kulmassa. *Republicin* kaksi nukkumassa ollutta matkustajaa kuolivat *Floridan* keulan muserrettua heidät. *Floridasta* kuoli kolme miehistön jäsentä.

RMS Republic uppoamassa
Kone- ja pannuhuoneet alkoivat täyttyä vedellä, ja laiva alkoi kallistua. Kapteeni Sealbyn johdolla miehistö saattoi matkustajat kannelle evakuointia varten. *Republic*, joka oli varustettu uudella radiosähkötysjärjestelmällä, lähetti nyt historian ensimmäisen CQD-radiohätäsanoman. Siihen vastasi Yhdysvaltain rannikkovartioston yhteysvene *Gresham*, joka yhdessä *Floridan* kanssa osallistui matkustajien evakuoimiseen. *Florida* otti suurimman osan *Republicin* matkustajista, mutta näin siitä tuli ylilastattu, sillä laivassa oli jo alun perin 900 italialaista matkustajaa.

Myös White Star Linen *RMS Baltic* vastasi hätäsanomaan, mutta jatkuvasta sumusta johtuen sen olisi ollut mahdollista paikantaa *Republic* vasta illalla. Myöhemmin *Floridan* ja *Greshamin* evakuoimat matkustajat siirrettiin *Balticiin*, joka jatkoi matkaansa New Yorkiin.

Kapteeni Sealby miehistöineen jäi *Republiciin* tehdäkseen kaikkensa estääkseen sen uppoamisen. *Greshamin* miehistön jäsenet yrittivät pelastaa *Republicin* estämällä matoilla veden tulvimisen, mutta siitä ei ollut hyötyä. Myös *Greshamin* yritys hinata *Republicia* osoittautui turhaksi, ja 24. tammikuuta *Republic* upposi. Kaikki alukseen jääneet miehistön jäsenet pelastuivat.
**Light novel** (jap. ライトノベル, *raito noberu*) on japanilainen romaanien tyylisuuntaus, joka on suunnattu nuorille aikuisille. Termi on wasei-eigo eli lainasanoista muodostettu termi. Lajityypin lehtiä ovat esimerkiksi *Dengeki Bunko Magazine*.
Tyyliin viitataan myös termillä **ranobe** (jap. ラノベ).

Light novel -kirjoja kirjakaupassa
Keskimääräinen sanamäärä yhdessä osassa on 50 000 sanaa, joka on pienoisromaanin ja romaanin välillä. Länsimaissa romaanin sanotaan olevan 40 000 sanaa tai enemmän.

Ligh novel -kirjat ovat usein pohjana manga- ja anime-sovituksille. Light novel -kirjoissa on usein mukana anime-tyylisiä hahmokuvituksia.

Vuonna 2007 lajityypin kirjojen markkinoiden sanottiin olevan arvoltaan 20 miljardia jeniä. Vuonna 2009 arvo oli 30,1 miljardia jeniä.

Lähteet
-------

1. ↑  How ‘Not’ To Write A Light Novel The Ranobe Cafe. Viitattu 24.9.2017.
2. ↑  Awards FAQ *sfwa.org*.  Arkistoitu. Viitattu 21.4.2021. (englanniksi)
3. 1 2  25 Best Light Novels of All Time *jw-webmagazine.com*.  1.3.2021. Viitattu 21.4.2021. (englanniksi)
4. ↑  Light Reading *web-japan.org*.  28.2.2007. Viitattu 21.4.2021. (englanniksi)
5. ↑  Asahi: Kadokawa Controlled 48% of Light Novel Market *animenewsnetwork.com*.  21.11.2011. Viitattu 21.4.2021. (englanniksi)

Aiheesta muualla
----------------

* Kuvia tai muita tiedostoja aiheesta **Light novel** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Light novel
**Menelik** (**I**), **Menilek** (**I**) tai **Daavid II** oli Etiopian myyttinen kuningas ja salomonilaisen dynastian kantaisä.

Kebra Negast
------------

Menelikistä kerrotaan koptiksi kirjoitetussa ja sitten arabiaksi ja edelleen 1300-luvulla ge'eziksi käännetyssä etiopialaisessa Kebra Negastissa. Itse tarina kuninkaiden periytymisestä Salomonista on kuitenkin satoja vuosia vanhempi, ainakin 800-luvun lopusta. Kebra Negastin mukaan Menelik oli kuningas Salomonin ja Etelän kuningattaren, Makedan, poika. Etelän kuningatar yhdistetään Saban kuningattareen. Kertomuksessa Menelikistä käytetään nimeä Bayna-Lehkem (arabian Ibn al-Ḥakîm "viisaan miehen poika").

Kuultuaan kuningas Salomonin viisaudesta Makeda haluaa mennä Jerusalemiin tapaamaan häntä. Makeda asui Salomonin luona useita kuukausia, kunnes tultuaan raskaaksi päätti palata kotiinsa. Salomon antoi hänelle isyytensä merkiksi sormuksen mukaan. Kotona kuningatar synnytti pojan, Menelikin.

Vartuttuaan aikuiseksi Menelik halusi mennä tapaamaan isäänsä. Äiti antoi Menelikille sormuksen matkaan. Jerusalemissa kaikki kuitenkin tunnistivat hänen yhdennäköisyytensä isäänsä. Isä syleili poikaa heti tämän nähtyään eikä pojan tarvinnut todistella sukulaisuuttaan. Isä halusi pojan jäävän kanssaan Jerusalemiin, mutta jonkin ajan päästä poika halusi takaisin äitinsä luokse omaan maahansa. Menelek totesi, että Salomon poika Rehoboam perisi Israelin valtaistuimen, eikä hänen kannata jäädä Jerusalmiin, joten hän pyysi päästä palamaan kotiin. Kuningas päätti, että kaikkien aristokraattien vanhimpien poikien pitää lähteä Menelikin kanssa. Menelikin tuli perustaa juutalainen valtion Etiopiaan.

Kuningatar oli pyytänyt kirjeessä Salomonilta palaa liitonarkin päällisestä talismaaniksi. Salomon suistui pyyntöön, mutta Menelik ja hänen seuralaisensa päättivät varastaa liitonarkin ja viedä sen mukanaan Etiopiaan. He korvasivat liitonarkin kopiolla, eikä varkautta ei huomattu, ennen kuin Menelik seurueineen oli saanut jo hyvän etumatkan. Salomon lähti miehineen perään, mutta joutui palaamaan tyhjin käsin takaisin.

Menelik palasi Etiopiaan liitonarkin kanssa ja kansa riemuitsi. Makeda luovutti vallan pojalleen, josta tuli kuningas Daavid II isoisänsä Daavidin mukaan. Menelik perusti Israelin valtion mukaisen valtion. Liitonarkin avulla Menelik taisteli voittoisasti vihollisiaan vastaan. Perinnetiedon mukaan Menelikin jälkeläiset hallitsivat Etiopiaa aina 900-luvulle asti, kunnes Zagwe-dynastia otti vallan, ja edelleen 1200-luvulta 1900-luvulle. Kertomus esittää Etiopian keisarit Salomonin jälkeläisinä siis Jeesuksen sukulaisiksi.

Katso myös
----------

* Menelik II

Lähteet
-------

* E. A. Wallis Budge: ""Preface", "Introduction"", *The Queen of Sheba and Her Only Son Menyelek*. Cambridge: Kĕbra Nagast, 2000 (1922). Teoksen verkkoversio (PDF) (viitattu 6.9.2018). (englanniksi)

### Viitteet

1. ↑  Wallis Budge, s. xxiv
2. ↑  Wallis Budge, s. xxvii
3. ↑  Wallis Budge, s. xviii
4. 1 2  Wallis Budge, s. xxix
5. 1 2  Wallis Budge, s. xxx
6. ↑  Wallis Budge, s. lxxv
7. ↑  Wallis Budge, s. iv–v
8. ↑  Wallis Budge, s. v–vi
**Light Yagami** (夜神月, Yagami Raito) (s. 28. helmikuuta 1986) on Death Note -manga- ja -animesarjan päähenkilö. Hän löytää shinigami Ryukin pudottaman Death Note -muistikirjan ja päättää käyttää sitä puhdistaakseen maailman rikollisista. Japanissa tätä mystistä rikollisten tappajaa aletaan kutsua nimellä **Kira** (キラ).

Animeversiossa Lightin ääninäyttelijänä toimii Mamoru Miyano ja sen englanninkielisessä versiossa Brad Swaile. Tatsuya Fujiwara näytteli häntä näyteltyjen elokuvien sarjassa, Swailen ollessa myös niissäkin englanninkielisenä äänenä. Näytellyssä televisiosarjassa Lightia näyttelee Masataka Kubota, ja yhdysvaltalaisessa elokuvassa hänen vastinettaan, **Light Turneria**, näyttelee Nat Wolff.

Hahmo
-----

Light on poikkeuksellisen älykäs nuori mies, mutta hyvin tylsistynyt, koska hänen mielestään maailma ei ole tarpeeksi oikeudenmukainen. Uskoen maailman "mädäntyneen" hän käyttää Death Notea poistaakseen maailmasta pahat ihmiset. Hän pyrkii tulemaan "uuden maailman jumalaksi".

Death Noten käytön kautta Light alkaa kuitenkin omaksua ilkeitä ja julmia luonteenpiirteitä. Myötätunnon ja armon tunteet katosivat hänestä lopullisesti. Hän näkee itsensä myös ainoana, joka ikinä voisi pelastaa ihmiskunnan, ja että kaikkien hänen tekojensa pitäisi olla täysin oikeutettuja. Hän on valmis jopa tappamaan viattomia, vain välttyäkseen itse jäämästä kiinni.

Koko sarjan ajan hän yrittää välttää maailman parhaan etsivän, L:n, ja myöhemmin tämän "todellisen" seuraajan, Nearin, epäilyjä.

Perhe
-----

Lightin perheeseen kuuluvat isä Soichiro Yagami, joka oli myös Kira-tutkintayksikön johtaja, äiti Sachiko Yagami ja nuorempi sisko Sayu Yagami.

Katso myös
----------

* Death Note
* L (Death Note)
* Luettelo Death Noten hahmoista

Lähteet
-------

1. ↑  Ohba, Tsugumi (2008). *Death Note 13: How to Read*. VIZ Media, 8. ISBN 1-4215-1888-0.
2. ↑  Masataka Kubota, Kento Yamazaki Star in Live-Action Death Note TV Series *Anime News Network*.  21.5.2015. Viitattu 1.7.2016. (englanniksi)
3. ↑  Warners' Live-Action Death Note Film Casts Nat Wolff *Anime News Network*.  29.9.2015. Viitattu 1.7.2016. (englanniksi)
4. ↑  Trumbore, Dave: Adam Wingard Shares His Notes on ‘Death Note’ as Production Begins *Collider*.  30.6.2016. Viitattu 1.7.2016. (englanniksi)
**Westminsterin tunnustus** (*Westminster Confession of Faith*) on reformoitu vuonna 1647 laadittu tunnustuskirja. Vaikka se laadittiin alkujaan Englannin kirkon tunnustukseksi, tuli siitä Skotlannin kirkon tunnustus ja se on vaikuttanut presbyteriaanisiin ja muihin reformoituihin kirkkoihin ympäri maailmaa.

Syntyhistoria
-------------

Westminsterin tunnustuksen synty liittyi puritaanien pyrkimyksiin muuttaa Englannin kirkko haluamansa kaltaiseksi. Reformoitujen puritaanien hallussa ollut Englannin parlamentti määräsi piispanvirat sekä käytössä olleet jumalanpalvelusjärjestykset lakkautetuiksi vuonna 1642. Tämän jälkeen parlamentti kutsui koolle Westminsterin synodin, joka oli kalvinististen teologien hallitsema kokous. Tämä laati vuosien 1645–1652 aikana useita kirkon uudistamiseen pyrkineitä asiakirjoja. Näistä merkittävin oli vuonna 1647 valmistunut Westminsterin tunnustus. Sen syntyyn vaikuttaneisiin teologeihin kuuluivat muiden ohella Alexander Henderson, John Lightfoot sekä James Ussher.

Vaikutus
--------

Vaikka tunnustus laadittiin Englannissa omaksuttiin se suuremmalla innolla Skotlannissa, sillä Skotlannin kirkon synodi hyväksyi sen tunnustuskirjakseen heti samana vuonna kuin se laadittiin ja Skotlannin parlamentti hyväksyi sen vuonna 1649. Englannin kirkko puolestaan hyväksyi sen lisäyksin ja raamattuviittein varustettuna vuonna 1648. Kuningasvallan palattua vuonna 1660 se kuitenkin menetti asemansa Englannissa ja siitä tuli siellä vain pienten vapaakirkkojen tunnustus. Skotlannissa tekstin asema kuitenkin säilyi, ja vuonna 1690 anglikaanien hallussa ollut Englannin parlamenttikin joutui tunnustamaan sen Skotlannin kirkon tunnustukseksi.

Westminsterin tunnustuksesta muodostui myös Pohjois-Amerikan presbyteeristen kirkkojen keskeinen tunnustus, jota käyttivät myös kongregationalistit ja jotkut baptistit. Nämä laativatkin tunnustuksesta muokattuja versioita soveltaakseen sitä omaan perinteeseensä.

Lähteet
-------

1. ↑  Jaakko Rusama, Risto Saarinen: *Westminsterin tunnustus*, s. 215–216. Suomalainen teologinen kirjallisuusseura, 2009. ISBN 978-952-9791-78-1.
2. 1 2  Jaakko Rusama, Risto Saarinen: *Westminsterin tunnustus*, s. 216. Suomalainen teologinen kirjallisuusseura, 2009. ISBN 978-952-9791-78-1.
**Antto Nikkarinen** (s. 1. maaliskuuta 1991 Kerava) on suomalainen koripalloilija, pelipaikaltaan pelintekijä. Pituudeltaan 185-senttinen Nikkarinen on esiintynyt Suomen koripallomaajoukkueessa vuodesta 2012 lähtien.

Ura
---

Nikkarisen kasvattajaseura on Vantaan Pussihukat. Vuonna 2008 hän siirtyi pääsarjassa pelanneeseen Espoon Honkaan, jonka paidassa hän pelasi ensimmäisellä kaudellaan 23 ottelua. Kesällä 2009 Nikkarinen siirtyi Kouvoihin. Neljän pelikauden jälkeen hän siirtyi Loimaa Bisonsiin kaksivuotisella sopimuksella.

Nikkarinen antoi 600. koriin johtaneen syöttönsä Korisliigan runkosarjassa tammikuussa 2014.

Kesäkuussa 2015 Nikkarinen ilmoitti lähtevänsä Loimaalta. Ilmoitusta seuranneena päivänä julkistettiin Nikkarisen siirtyminen Helsinki Seagullsiin kaksivuotisella sopimuksella.

12. marraskuuta 2019 Nikkarinen tilastoi Kobria vastaan tripla-tuplan, joka oli Korisliigassa ensimmäinen suomalaispelaajan tekemä.

Muuta
-----

Koripalloilija Lassi Nikkarinen on Nikkarisen pikkuserkku.

Katso myös
----------

* Luettelo 500 syöttöä saavuttaneista Korisliiga-pelaajista
* Luettelo Korisliigan tripla-tuplista

Lähteet
-------

* Antto Nikkarinen Suomen Koripalloliitto

### Viitteet

1. ↑  Salmi, Pentti: *Koripallokirja kaudella 2009/10*, s. 280. Helsinki: Suomen koripalloliitto, 2009.
2. ↑  Antto Nikkarinen Kouvoihin  12.6.2009. Suomen Koripalloliitto. Viitattu 3.8.2010.
3. ↑  Loimaan Bisons hankki "seuraavan Teemu Rannikon"  8.6.2013. Suomen Koripalloliitto. Viitattu 8.7.2013.
4. ↑
5. ↑
6. ↑
7. ↑
8. ↑
9. ↑   (Arkistoitu – Internet Archive)
**Lígandikenttäteoria** on malli, joka kuvaa kemiallista sitoutumista ja rakennetta kompleksiyhdisteissä, erityisesti siirtymämetallien komplekseissa. Ligandikenttäteorian avulla kyetään selittämään kompleksien ominaisuuksia kuten niiden värejä ja magneettisia ominaisuuksia. Teoria on yhdistelmä kidekenttäteoriaan ja molekyyliorbitaaliteoriaa ja sen ovat kehittäneet yhdysvaltalaiset Hans Bethe ja John Hasbrouck van Vleck.

Periaatteet
-----------

Ligandikenttäteorian mukainen oktaedrisen kompleksin molekyyliorbitaalikaavio
Liganditeoriassa metalli-ionia eli kompleksien keskusionia käsitellään kidekenttäteorian tavoin varauksellisena kovana pallona ja d-orbitaalien energioiden oletetaan olevan jakautuneen samalla tavoin kuin kidekenttäteoriassa t2g ja eg-orbitaaleihin. Kidekenttäteoriasta poiketen ligandikenttäteoriassa ligandeja pidetään joko pallomaisina varauksina tai sauvamaisina dipoleina ja ligandien ja keskusionin väliset orbitaalivuorovaikutukset otetaan huomioon. Keskusionien ja ligandien orbitaalit muodostavat hybridisoituneen kompleksiorbitaalin.

Ligandikenttäteorian avulla kyetään selittämään myös miksi osa ligandeista suosii niin sanottujen matalan spinin kompleksien syntyä, kun taas osa ligandeista suosii korkean spinin kompleksien syntyä. Ligandeilla, joilla on täysi p-orbitaali muodostavat keskusionin kanssa kompleksin π-sidoksella ja luovuttavat siihen elektroneja. Nämä ligandit, esimerkiksi halogenidi-ionit, muodostavat yleensä korkean spinin komplekseja. Ligandit, joilla on tyhjä p-orbitaali, kykenevät vastaanottamaan elektroneja keskus-ionilta ja tätä kutsutaan takaisinsitoutumiseksi. Takaisinsitoutuvat ligandit, esimerkiksi hiilimonoksidi, muodostavat yleensä matalan spinin komplekseja.

Lähteet
-------

1. ↑  Geoff Rayner-Canham & Tina Overton: *Descriptive Inorganic Chemistry*, s. 523-525. 5th Edition. W. H. Freeman and Company, 2006. ISBN 978-1-4292-2434-5. (englanniksi)
2. 1 2 3  Thomas Scott, Mary Eagleson: *Concise encyclopedia chemistry*, s. 595. Walter de Gruyter, 1994. ISBN 978-3110114515. (englanniksi)
3. 1 2 3  Rob Janes, Elaine A. Moore: *Metal-ligand Bonding*, s. 47. Royal Society of Chemistry, 2004. ISBN 978-0-85404-979-7. Kirja Googlen teoshaussa (viitattu 7.3.2021). (englanniksi)
4. 1 2  Ligand field theory *Encyclopædia Britannica*. Viitattu 7.3.2021. (englanniksi)
RNAS Hatston
**Royal Naval Air Station (RNAS) Hatston** (*HMS Sparrowhawk*) oli Kuninkaallisen laivaston lentojoukkojen (Fleet Air Arm) tukikohta Mainlandin saarella Kirkwallista 1,5 kilometriä luoteeseen Orkneysaarilla. Tukikohta sijaitsi siten lähellä tärkeää Scapa Flow'n laivastotukikohtaa.

Hatstonin toimintajakso keskittyy toiseen maailmansotaan, jolloin sinne oli sijoitettu runsaasti Fleet Air Armin lentokoneita. Sodan päätyttyä tukikohdasta tuli saaren siviililentotoiminnan keskus vuoteen 1948 saakka, jolloin lentokoneet olivat kasvaneet liian suuriksi voidakseen toimia kentällä. Kentällä toimi 1953–1957 Orkneyn lentokerho, minkä jälkeen kenttä suljettiin ja muutettiin teollisuusalueeksi.

Lähteet
-------

1. 1 2  Hatston (HMS Sparrowhawk), Hatston, Orkney Islands (1939-1945) *Royal Navy Air Stations in the UK*.  1.6.2005. Fleet Air Arm Archive. Viitattu 14.7.2010. (englanniksi)
2. 1 2  HMS Sparrowhawk - Hatston *web.archive.org*.  3.2.2003. Viitattu 14.7.2010. (englanniksi)

Aiheesta muualla
----------------

* Kuvia tai muita tiedostoja aiheesta **RNAS Hatston** Wikimedia Commonsissa
**Jevgeni Iljitš Uhnaljov** (ven. Евгений Ильич Ухналёв, 1931 Leningrad, Neuvostoliitto – 2. syyskuuta 2015) oli venäläinen taidemaalari. Hän kävi taidekoulua pyrkiäkseen taideakatemiaan, mutta 15-vuotiaana joutui koulutoverinsa ilmiantamana syytteeseen Stalinin murhan suunnittelusta ja muusta vehkeilystä. Hänet tuomittiin kuolemaan, mutta tuomio muutettiin 25 vuoden vankeudeksi, jonka hän suoritti Vorkutan kaivoksilla, jossa hän jatkoit piirustusharrastustaan. Hänet vapautettiin vuonna 1954 ja sai kunnianpalautuksen viisi vuotta myöhemmin. Vuosina 1967–1975 hän toimi Eremitaasin pääarkkitehtina, 1980-luvulta lähtien vapaana taiteilijana ja vuodesta 1998 Eremitaasin johtavana taidemaalarina. Vuonna 1997 hän sai kansantaiteilijan arvonimen. Hän oli myös Venäjän valtakunnan uuden vaakunan pääsuunnittelija.

Lähteet
-------

1. ↑  Умер художник Евгений Ухналев *Новости искусства / The Art Newspaper Russia*.  3.9.2015. Viitattu 23.10.2022 (venäjäksi).


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Muut | 
* Europeana
* IdRef

 |

 |
**Menestheus** (m.kreik. Μενεσθεύς, *Menestheús*) oli kreikkalaisessa mytologiassa Peteuksen poika, Orneuksen pojanpoika ja Erekhtheuksen pojanpojanpoika sekä myös tarunomainen Ateenan kuningas. Hän nousi kuninkaaksi dioskuurien avustuksella sillä aikaa, kun Theseus oli Peirithooksen kanssa manalassa. Theseuksen palatessa Menestheus ajoi hänet maanpakoon.

Menestheus oli myös yksi Helenan kilpakosijoista. Valansa velvoittamana hän osallistui Troijan sotaan viidelläkymmenellä aluksella. Yhdessä Odysseuksen ja Talthybioksen hän oli taivuttelemassa Kyproksen kuningas Kinyrasta osallistumaan myös sotaan. Menestheus oli myös yksi neljästäkymmenestä soturista Troijan hevosen sisällä; Pausanias kertoi pronssisesta veistoksesta Brauronissa, jossa Menestheus on kuvattu kurkkimassa hevosen sisältä. Voitetun sodan jälkeen hän purjehti Mimakseen ja saapui Melokselle, jossa hänestä tehtiin kuningas edellisen hallitsijan Polyanaksin kuoltua.

Menestheuksen kuoleman jälkeen Ateenan kuninkaaksi nousi Demofon, Theseuksen poika.

Lähteet
-------

1. ↑  Pausanias, *Periegesis tes Hellados* ('Kreikan kuvaus') 2.25.6 (engl. käännös)
2. ↑  Apollodoros, *Bibliotheke* ('Kirjasto') Epitomi.1.24 (engl. käännös)
3. ↑  Apollodoros, *Bibliotheke* ('Kirjasto') 3.10.8 (engl. käännös)
4. ↑  Homeros, *Ilias* 2.546–556 (engl. käännös)
5. ↑  Apollodoros, *Bibliotheke* ('Kirjasto') Epitomi.3.9 (engl. käännös)
6. ↑  Pausanias, *Periegesis tes Hellados* ('Kreikan kuvaus') 1.23.8 (engl. käännös)
7. ↑  Apollodoros, *Bibliotheke* ('Kirjasto') Epitomi.6.15b (engl. käännös)



|  |  |  |
| --- | --- | --- |
| Edeltäjä:**Theseus** | **Attikan kuningas**1203/2 – 1184/3 eaa.Kuvitteellinen kronologia | Seuraaja:**Demofon** |
**Menetou-Salon** on kunta Ranskassa Cherin departementissa Centre-Val de Loiren alueella. Se sijaitsee noin 20 kilometriä Bourgesin kaupungista pohjoiseen.

Château de Menetou-Salon
Kunnan nähtävyyksiä on Uusgooottinen linna *Château de Menetou-Salon*. Linna oli 1200-luvulla kuningas Ludvig IX:n hallituskaudella Sancerren kreivien omaisuutta. Vuonna 1448 kiinteistö myytiin kuningas Kaarle VII:n hallinnon talouspäällikkö Jacques Cœurille. Hänen menetettyään kuninkaan suosion, myös hänen omaisuutensa myytiin. Linna oli tämän jälkeen usealla omistajalla, kunnes 1700-luvulla linnan peri Lauragaisin hettuapari. Heidän ainoa tytär Pauline meni vuonna 1773 naimisiin Arenbergin herttua Louis Engelbertin kanssa, joka laajensi linnan nykyiseen asuunsa 1800-luvun alussa. Linnan muutostyön inspiraationa oli Jacques Cœurin palatsi Bourgesissa, ja sen suunnitteli arkkitehti Ernest Sanson.

Alueella on viljelty viiniä jo melkein tuhannen vuoden ajan. Vuodesta 1959 lähtien alueen viineillä on ollut Menetou-salon (AOC) -laatuluokitus. Tuotantoalue kattaa Menetou-Salonin lisäksi yhdeksän muuta kuntaa.

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 4.5.2021. (ranskaksi)
2. ↑  Château de Menetou-Salon L’association des Châteaux de la Loire. Viitattu 5.5.2021. (englanniksi)
3. ↑  Le vignoble Mairie de Menetou-Salon.  Arkistoitu 5.5.2021. Viitattu 5.5.2021. (ranskaksi)

Aiheesta muualla
----------------

* Kuvia tai muita tiedostoja aiheesta **Menetou-Salon** Wikimedia Commonsissa
Parvis Notre-Dame - place Jean-Paul-II -aukio nähtynä lännestä, taustalla Notre Damen katedraali.
Aukio Notre Damen tornista nähtynä.
**Parvis Notre-Dame - place Jean-Paul-II** (vuoteen 2006 **Place du Parvis-Notre-Dame**) on aukio Pariisin historiallisessa keskustassa Île de la Citén saarella, Notre Damen katedraalin edessä.

Aukio rajoittuu etelässä Seinejokeen. Aukiota ympäröivät rakennukset ovat Notre Damen katedraali itäisellä sivulla, Hôtel-Dieu de Paris -sairaala pohjoisella sivulla ja Pariisin pääpoliisiasema läntisellä sivulla. Aukion alla on historiallisten rakennusten raunioita esittelevä arkeologinen museo Crypte archéologique. Aukiolla on myös kivilaatalla merkitty *point zéro* -nollapiste, josta mitataan kaikki viralliset etäisyydet Ranskassa.

Notre Damen edessä ollut aukio oli alun perin paljon nykyistä pienempi. Nykyinen aukio luotiin 1860-luvulla purkamalla useita historiallisia kortteleita osana paroni Haussmannin kaupunkisuunnitelmaa. Crypte archéologiquen avaamisen yhteydessä vuonna 1980 aukion kiveykseen merkittiin valkoisilla kivillä historialliset katulinjat. Myös Notre Damen paikalta keskiajalla puretun pyhän Tapanin katedraalin sijainti on merkitty kiveykseen. Aukion nimi oli aiemmin Place du Parvis-Notre-Dame, mutta vuonna 2006 se sai nykyisen nimensä edellisenä vuonna kuolleen paavi Johannes Paavali II:n mukaan. Notre Damen katedraalin takana sijaitseva aukio on vastaavasti nimeltään Square Jean XXIII paavi Johannes XXIII:n mukaan.

Aukion etelälaidalla on Kaarle Suurta, Rolandia ja Olivieria esittävä ratsastajapatsas. Louis ja Charles Rochet’n toteuttama veistos pystettiin vuoden 1878 Pariisin maailmannäyttelyn yhteydessä.

Lähteet
-------

1. 1 2  *Kaupunkikirjat: Pariisi* (suom. Ilkka Rekiaro), s. 78–79. Kuudes, uudistettu painos. WSOY, Helsinki 2009. Alkuteos *Travel Guides Paris*, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo.
2. 1 2  La place Jean Paul II - parvis Notre Dame Paris1900. Viitattu 3.2.2016.

Aiheesta muualla
----------------

* Kuvia tai muita tiedostoja aiheesta **Parvis Notre-Dame - place Jean-Paul-II** Wikimedia Commonsissa
Jevgeni Tširikov. Ivan Kulikovin maalaus (1904).
**Jevgeni Nikolajevitš Tširikov** (ven. Евге́ний Никола́евич Чи́риков, 5. elokuuta 1864 Kazan – 18. tammikuuta 1932 Praha) oli venäläinen kirjailija.

Jevgeni Tširikov syntyi maattomaan aatelisperheeseen. Hän opiskeli Kazanin yliopistossa ja joutui poliittisen toimintansa takia useaan kertaan erotetuksi, pidätetyksi ja karkotetuksi. Tširikov irtisanoutui vallankumousliikkeestä vuoden 1905 tapahtumien jälkeen.

Tširikovin ensimmäinen kertomus ilmestyi vuonna 1894. Hän kirjoitti proosaa ja näytelmiä, jotka kuvasivat realistisesti maaseudun sivistyneistön elämää. Tširikovin näytelmät, kuten *Jevrei* ("Juutalaisia", 1904), *Ivan Mironytš* (1905), *Mužiki* ("Musikoita", 1906) ja *Koldunja* ("Noita", 1909) olivat aikanaan varsin suosittuja. Tširikovin huomattavimpia teoksia on omaelämäkerrallinen romaani *Žizn Tarhanova* ("Tarhanovin elämä", 1911–1924).

Lokakuun vallankumouksen jälkeen Tširikov matkusti Krimille, sieltä vuonna 1920 Konstantinopoliin ja asettui vuonna 1921 Prahaan. Hän julkaisi ulkomailla muun muassa Venäjän sisällissotaa kuvaavan romaanin *Zver iz bezdny* ("Peto syövereistä", 1926), joka herätti paljon huomiota.

Suomennettuja teoksia
---------------------

* *Ensi aste: Koulupojan romaani* (*Rannije vshody*). Suom. Onni Hamara. Hämeenlinna: Karisto, 1910.
* *Kuoppien Mari* (*Marka iz Jam*). Kuopio: Kuopion uusi kirjapaino, 1907.

Lähteet
-------

1. 1 2 3 4  *Russkaja literatura XX veka. Prozaiki, poety, dramaturgi: biobibliografitšeski slovar*, s. 648–651. Moskva: Olma-Press Invest, 2005. ISBN 5-94848-211-1. Teoksen verkkoversio. (venäjäksi)
2. ↑  Tširikov Jevgeni Nikolajevitš *Kratkaja literaturnaja entsiklopedija*. Viitattu 5.4.2021. (venäjäksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Muut | 
* Europeana
* SNAC
* IdRef

 |

 |
*Hakusana "toisto" ohjaa tänne. Tenavien hahmosta kerrotaan artikkelissa Toisto (Tenavat).*

**Redundanssi** eli **toiste** on ylimäärää, esimerkiksi informaation yhteydessä. Jos informaatiossa on redundanssia, informaatiosta voidaan poistaa osia ja informaatiosisältö säilyy silti ennallaan. Kun informaatiovirrassa, esimerkiksi puheessa, on redundanssia, se kestää siirtovirheitä.*selvennä* Virheenkorjauskoodit lisäävät viestiin toistetta virheiden korjaamiseksi.

Puheen redundanssi
------------------

Esimerkiksi digitaalinen puhetallenne koodataan PCM-järjestelmässä 8 000 näytteellä sekunnissa, joista kukin näyte on 8 bittiä eli 256 erilaista voimakkuustasoa tai -vaihtoehtoa. Lause "Pekka on kotona" kestää noin 1,5 sekuntia, ja sen informaatiosisältö PCM-koodattuna on 1,5 × 8 000 × 8 eli 96 000 bittiä. Vastaavasti ASCII-koodissa lause koodautuu 120 bitillä (15 merkkiä × 8 bittiä). Puheesta nauhotetussa äänessä on siis pelkän sanallisen tiedon kannalta paljon redundanssia.*kenen mukaan?*

Redundanssi ilmenee muun muassa siitä, kuka puhuu, miten puhuja painottaa puheensa, millaisessa mielentilassa hän on ja kuinka voimakkaasti hän puhuu. Lauseen tietosisältö pysyy samana, sanoipa lauseen "Pekka on kotona" lähes kuka tahansa, missä mielentilassa tahansa, millä painotuksilla tahansa, kuinka voimakkaasti tai heikosti tahansa. Kuulija voi kuitenkin saada lauseesta hyvin monenlaista informaatiota, kun puheen sävy muuttuu.

Toisaalta 120 bitillä voidaan koodata noin miljardi × miljardi × miljardi × miljardi vaihtoehtoa (1036), esimerkiksi lausetta. Lause "Pekka on kotona" voidaan siis koodata vielä paljon vähemmillä biteillä kuin 120:llä sopimalla jokin muu koodi kuin ASCII tai PCM. Vähimmillään "Pekka on kotona" voidaan koodata yhdellä bitillä. Esimerkiksi Liisa (Pekan vaimo) on sopinut Matin (Liisan rakastajan) kanssa, että kaksi sanomalehteä verannan pöydällä (joka näkyy tielle) tarkoittaa "Pekka ei ole kotona, tule käymään". Kaikki muut lehtimäärät verannan pöydällä tarkoitavat siis "Pekka on kotona".

Datan redundanssi
-----------------

Datan redundanssi viittaa käytäntöön, jossa samaa tietoa säilötään kahdessa tai useammassa paikassa tietokannassa tai tiedon tallennusjärjestelmässä. Redundanssilla varmistetaan, että organisaatio voi toimia tai palvella jatkuvasti vaikka jotain tapahtuu datalle kuten datan korruptoituminen tai datan menettäminen. Konseptia sovelletaan tietokantoihin, tietokoneen muistiin ja tiedostotallennusjärjestelmiin.
Vikasietoinen järjestelmä voi vaihtaa redundanttiseen laitekomponenttiin (suorittimeen, emolevyyn, virtalähteeseen, IO-järjestelmään tai tallennusjärjestelmään) laitevian ilmetessä ilman häiriötä palveluun.

Katso myös
----------

* Luotettavuustekniikka

Lähteet
-------

1. 1 2 3  redundant *techtarget.com*. Viitattu 21.4.2022. (englanniksi)
2. ↑  High availability versus fault tolerance *ibm.com*. Viitattu 21.4.2022. (englanniksi)
**Viiksimonjärvi** on matala ylänköjärvi Suomen ja Venäjän rajavyöhykkeen tuntumassa Kuhmossa Kainuun itäosassa. Sen pinta-ala on 2,7 neliökilometriä. Etäisyys Kajaanista on 125 kilometriä itään.

Maantiede
---------

Viiksimonjärven ulottuvuus kaakosta luoteeseen on 4,5 kilometriä. Noin 75-hehtaarinen tyvestä kohti kärkeä voimakkaasti levenevä Matilanniemi jakaa järven länsipuoliskon. Järven luoteisosaan kuljetaan niemen eteläpuolisen, noin 150 metriä leveän Matilansalmen kautta. Niemen kaakkoispuolella sijaitsee yli 20 hehtaarin laajuinen Viiksimonsaari, jonka kaakkoispuolella sijaitsee Viiksimonniemi, jonka eteläpuolella sijaitsee järven eteläisin osa, Pitkälahti.

Noin kahdeksasosa Viiksimonjärvestä on vähintään kuusi metriä syvä. Syvin piste, 8,4 metriä, sijaitsee Matilansalmen länsiosassa. Järven kaakkoinen osa on matalaa.

Viiksimonjärveä ympäröi metsä- ja suomaa. Viiksimonniemellä on kyläasutusta ja myös Matilanniemellä on jonkin verran pientaloja. Järven läntisen ja eteläisen rantaviivan suuntaisesti on rakennettu maantie, joka päättyy Viiksimon kylään.

Viiksimonjärveen laskee Takajoki Iso Ylijärveltä (211,8 metriä mpy), joka sijaitsee Viiksimon kylän itäpuolella. Etelästä järveen laskee Piilojoki. Viiksimonjärven luusua sijaitsee järven pohjoisimmassa kolkassa Lapinlahden rannalla, josta virtaa noin 200-metrinen lasku-uoma pohjoiseen Alajärveen (211,1 metriä mpy). Alajärveltä virta vie Viiksimonjokea luoteeseen.

Viiksimonjärven vesitilavuus on 8 283 000 kuutiometriä.

Viiksimonjärvi (59.953.1.025) kuuluu Kaurojärven alueeseen (59.953), joka on kolmannen jakovaiheen vesistö Oulujoen vesistössä (59). Toinen jakovaihe on Kalliojärven valuma-alue (59.95) ja ensimmäinen on Ontojärven–Lentuan valuma-alue (59.9). Kaurojärven alueeseen kuuluu 50 vähintään hehtaarin laajuista vakavettä, joista Veräinen, Viiksimonjärvi ja Kaurojärvi ovat yli kahden neliökilometrin laajuisia. Neljänneksi laajin vakavesi, eli Iso-Tahkonen, on noin 75 hehtaaria laaja ja loput 46 vakavettä ovat alle puolen neliökilometrin laajuisia.

Lähteet
-------

1. 1 2 3 4 5 6  Viiksimonjärvi (sijainti maastokartalla) *Karttapaikka*. Helsinki:  Maanmittauslaitos. Viitattu 11.2.2023.
2. 1 2 3 4 5 6 7 8 9  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 11.2.2023.
3. ↑  Viiksimonjärvi (59.953.1.025) *Järviwiki*. Suomen ympäristökeskus. Viitattu 11.2.2023.
4. ↑  Kaurojärven alue (59.953) *Järviwiki*. Suomen ympäristökeskus. Viitattu 11.2.2023.
**The Great American Bash (2006)** oli kolmas vuosittainen The Great American Bash showpaini pay-per-view (PPV) tapahtuma, minkä tuotti World Wrestling Entertainment (WWE). Se järjestettiin 23. heinäkuuta, 2006 Conseco Fieldhousella Indianapoilisissa, Indianassa ja tapahtuma oli SmackDown! brändin PPV.

Tapahtumassa käytiin ensimmäinen Punjabi Prison ottelu, missä kohtasivat The Undertaker ja The Big Show.

Taustaa
-------

King Booker World Heavyweight mestarina.
"Pääfeudi", mikä johti The Great American Bashiin oli Rey Mysterion ja King Bookerin välillä, jotka taistelivat World Heavyweight -mestaruudesta. 7. heinäkuuta SmackDown!ssa, Bookerista tuli ykkös haastaja World Heavyweight -mestaruudesta, kun hän eliminoi viimeisenä Matt Hardyn ja William Regalin battle royalissa. Myöhemmin samana iltana, Booker ja hänen vaimo, Queen Sharmell hyökkäsivät Mysterion kimppuun kulissien takaisella tilalla. Seuraavan viikon SmackDown!ssa, Mysterio kohtasi William Regalin, joka oli Bookerin hovin jäsen. Booker, joka oli kommentoimassa ottelua, sekaantui otteluun ja yritti käydä Mysterion kimppuun. Mysterio kuitenkin pääsi niskan päälle ja voitti Regalin selätyksellä. Ottelun jälkeen. Mysterio iski Bookerille 619:n ja seated sentonin. 21. heinäkuuta SmackDown!ssa, Mysterio voitti Bookerin ei-titteli ottelussa iskettyään hänelle 619:n ja Chavo Guerreron sekaannuttua otteluun.

Toinen ensisijainen feudi, mikä johti tapahtumaan oli The Undertakerin ja The Great Khalin välillä. Edellisessä SmackDown! brändin pay-per-view tapahtumassa, Judgment Dayssä, Khali voitti Undertakerin. Kuukautta myöhemmin, 30. kesäkuuta SmackDown!ssa, Khali haastoi Undertakerin ensimmäiseen Punjabi Prison otteluun The Great American Bashissa. Viikoa myöhemmin, The Undertaker hyväksyi Khalin haasteen. Tapahtumassa, The Big Show paikkasi Khalin, koska hän ei kyennyt osallistumaan otteluun.

Ottelut ja tulokset
-------------------

| **#** | **Tulokset** | **Stipulaatiot** | **Aika** |
| --- | --- | --- | --- |
|
| *Dark* | Funaki voitti Simon Deanin | Standardi ottelu | ? |
| 1 | Paul London ja Brian Kendrick (c) voittivat The Pit Bullit (Jamie Noble ja Kid Kash) | Tag team ottelu WWE Tag Team -mestaruudesta | 13:28 |
| 2 | Finlay (c) voitti William Regalin | Standardi ottelu WWE United States -mestaruudesta | 13:49 |
| 3 | Gregory Helms voitti Matt Hardyn | Standardi ottelu | 11:43 |
| 4 | The Undertaker voitti The Big Show'n | Punjabi Prison ottelu | 21:35 |
| 5 | Ashley Massaro voitti Kristal Marshallin, Jillian Hallin, ja Michelle McCoolin | Fatal Four-Way Bra & Panties ottelu | 05:17 |
| 6 | Mr. Kennedy voitti Batistan diskauksella | Standardi ottelu | 08:38 |
| 7 | King Booker (Queen Sharmellin kanssa) voitti Rey Mysterion (c). | Standardi ottelu World Heavyweight -mestaruudesta | 16:46 |
|

The Great American Bash kronologia
----------------------------------

* Edellinen: The Great American Bash (2005)
* Seuraava: The Great American Bash (2007)

Lähteet
-------

* Viralliset sivut
**Metal Gear Online**, lyhennettynä **MGO**, on verkkopeli joka on osa joitain Konamin *Metal Gear* -pelisarjan videopelejä. Yleisimmin nimellä viitataan *Metal Gear Solid 4: Guns of the Patriotsin* mukana julkaistuun monen pelaajan internetissä pelattavaan pelimuotoon, mutta samanniminen osuus on ollut mukana myös peleissä *Metal Gear Solid 3: Subsistence* ja *Metal Gear Solid: Portable Ops*. Pelaajia voi olla enintään 16.

Pelissä *Metal Gear Solid 3: Subsistence* nähty *MGO* oli ensimmäinen versio pelistä. Kuitenkaan kyseinen pelimuoto ei ollut pelattavissa kovin pitkään, sillä pelin palvelimet suljettiin vuosien 2006 ja 2007 välillä.

Myös *Metal Gear Solid 4*:n mukana julkaistu *MGO* tuli päätökseensä vuoden 2012 aikana. 14. helmikuuta 2012 Konami ilmoitti että pelin palvelimet tullaan sulkemaan 12. kesäkuuta 2012, ja peliä ei ole mahdollista enää pelata. Pelin julkaisupäivä oli 12. kesäkuuta 2008, eli peli sulkeutui kun se oli ollut toiminnassa neljä vuotta. Varsinaista syytä pelin sulkemiselle ei annettu.

Metal Gear Online (Metal Gear Solid 4: Guns of the Patriots)
------------------------------------------------------------

Yleisessä puhekielessä nimi *Metal Gear Online* tarkoittaa nimenomaan *Metal Gear Solid 4: Guns of the Patriotsin* mukana julkaistua moninpeliä. Mukana oli useita eri pelimuotoja ja mahdollisuuksia muokata omaa pelihahmoaan muun muassa ostamalla uusia vaatteita ja varusteita virtuaalirahalla eli REWARD-pisteillä.

*Metal Gear Online*n löyhä tarina sijoittui pääpelistä tuttujen PMC-sotilaiden harjoitteluun. Mukana oli paljon MGS4:ssä esiintyneitä pelillisiä ominaisuuksia, kenttiä ja aseita.

*Metal Gear Solid 4*:n tarinasta tuttu *Sons of the Patriots* -systeemi oli mukana myös tässä pelissä, ja sen avulla samassa tiimissä pelaavat hahmot voivat niin sanotusti linkittyä toistensa kanssa ja jakaa tietoja toistensa tilanteesta ja olinpaikasta. Pelaajat voivat myös hakkeroida itsensä vihollistiimin SOP-linkkeihin ja tällä tavalla saada etulyöntiaseman näkemällä vihollisen ja hänen joukkuetovereidensa olinpaikat.

Pelaajat voivat kehittää ylöspäin taitojaan esimerkiksi hakkeroinnissa, tuliaseiden käytössä, "CQC" lähitaistelussa, ansoittamisessa, liikkumisessa, tarkkailussa ja puukon käytössä. Liikkuminen on monimuotoista: voi liikkua kyyryssä hiippaillen, juosten, ryömien ja "man cannonilla" jolla voi ampua hahmon yläilmoihin toiselle puolelle kenttää. Itselleen pelaaja voi valita enimmillään neljä taitoa edellä mainituista.

Peli sisälsi monia normaaleja moninpelimuotoja ja myös joitain epätavallisempiakin, kuten Stealth Deathmatch jossa kaikki pelaajat on varustettu näkymättömyysnaamioilla. Toinen esimerkki on Sneaking Mission, jossa yksi pelaaja ohjaa Solid Snakea samalla kun kaksi muuta tiimiä taistelevat toisiaan vastaan. Tässä pelimuodossa Snaken tavoite on kerätä tainnutetuilta pelaajilta tuntolevyjä.

Lähteet
-------

* Kojima Productions
* Metal Gear Online official web site
Fritz John
**Fritz John** (14. kesäkuuta 1910 – 10. helmikuuta 1994) oli saksalaissyntyinen matemaatikko, joka tutki osittaisdifferentiaaliyhtälöitä ja hyvin asetettuja ongelmia. Hän tutki myös Radonin muunnosta ja hänet tunnetaan Johnin yhtälöstä.

Elämä ja ura
------------

John syntyi Berliinissä. Hänen vanhempansa olivat Hedwig (o.s. Bürgel) ja Hermann Jacobson-John. Hän opiskeli matematiikkaa 1929-1933 Göttingenissä. Adolf Hitlerin valtaantulon myötä ei-arjalaiset erotettiin opetusviroista ja John muutti Englantiin.

John sai apulaisprofessorin viran Kentuckyn yliopistosta vuonna 1935 ja muutti Yhdysvaltoihin, jonka kansalaisuuden hän sai vuonna 1941. Vuodesta 1946 alkaen hän oli pysyvästi New Yorkin yliopistossa.

Hänen oppikirjansa osittaisdifferentiaaliyhtälöistä oli vaikutusvaltainen ja siitä tehtiin monta päivitettyä laitosta. Eläköidyttyään vuonna 1981 hän tutki epälineaarisia aaltoja.

Lähteet
-------

1. ↑  According to its biography by O’Connor, John J. & Robertson, Edmund F.: Fritz John *MacTutor History of Mathematics archive*.  (englanniksi).


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat

 |
|  |
| Tieteilijät | 
* CiNii
* MathSciNet
* Mathematics Genealogy Project
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Seututie 273** on Kankaanpäästä Karvian kautta Jalasjärvelle johtava seututie. Tie on kaksikaistainen ja päällystetty.

Tie alkaa Kankaanpäästä, Niinisalon kylästä valtatieltä 23 ja kulkee Karvian Kantin kylän, keskustan, Sarvelan kylän, Karvianjärven länsipuolelta Saran kylään, josta edelleen Kurikan Ilvesjoelle ja Koskuelle. Koskuella tie päättyy valtatiehen 3.

Raskaan liikenteen osuus seututie 273:n liikennemäärästä oli vuonna 2007 8,9 prosenttia. Suurimmaksi osaksi tie on turvekuljetusten rasittama. Tie on päällystetty viimeksi vuonna 1995 ja päällysteenä on pab-v. Vuosina 1994–1995 parannettiin myös tien rakennetta.

Tie toimii hirvieläinten leviämis- ja liikkumisesteenä, koska tien molemmilla puolilla on laajat metsäalueet sekä Karviassa Karvianjärvi. Kesäkuussa 2006 Karvian yrittäjät ry jätti Karvian kunnanhallitukselle kuntalaisaloitteen tien muuttamiseksi kantatieksi. Muuttaminen ei ollut Tiehallinnon mukaan mahdollista.

Lähteet
-------

1. ↑  Tiehallinto, tiekartta Tiehallinto.  Arkistoitu 29.12.2008. Viitattu 30.11.2008.
2. ↑  Automaattinen vauriomittaus molempiin ajosuuntiin: käyttötapaukset ja suositukset (PDF)  2007. Helsinki:  Tiehallinto.  Arkistoitu 4.3.2016. Viitattu 30.11.2008.
3. ↑  Turun tiepiirin hirvieläinselvitys: Hirvieläinonnettomuuksien vähentäminen hirvieläinjärjestelyjä kehittämällä (PDF)  2008. Turku:  Tiehallinto. Viitattu 30.11.2008. [vanhentunut linkki]
4. ↑  Kunnanvaltuusto 1/2007  2007. Karvian kunta. Viitattu 30.11.2008. [vanhentunut linkki]

Aiheesta muualla
----------------

* Kuvia tai muita tiedostoja aiheesta **Seututie 273** Wikimedia Commonsissa
**David Fredrik (Fritz) Hirn** (13. toukokuuta 1834 Mäntyharju – 16. joulukuuta 1910 Helsinki) oli suomalainen kuurojen opettaja, kuurojen yhdistystoiminnan alullepanija ja viittomakielen kehittäjä.

Hirnin vanhemmat olivat maanmittari Anders Fredrik Hirn (1799–1885) ja Sofia Vilhelmina Godenhjelm (1802–1886). Varakkaaseen virkamiesperheeseen syntynyt Fritz Hirn menetti kuulonsa nelivuotiaana sairastamansa tulirokon seurauksena. Hän oli Carl Oscar Malmin yksityisoppilaana vuodesta 1846 alkaen ja myöhemmin hän kävi Malmin Porvooseen perustamaa kuuroille tarkoitettua yksityiskoulua. Hän toimi sitten kartanpiirtäjänä maanmittauskonttorissa ja vuodesta 1862 alkaen ateljeevalokuvaajana. Vuonna 1863 Hirn tuli Malmin jälkeen opettajaksi Turun kuurojenkouluun. Hän oli opettajana vuoteen 1898 saakka jolloin hän jäi eläkkeelle ja muutti vaimonsa kanssa Turusta Helsinkiin. 

Hirn teki aloitteen Turun kuurojenyhdistyksen perustamisesta 1886 ja hän oli mukana perustamassa vuonna 1905 Kuurojen Liittoa. Hirn perusti lisäksi ensimmäisen kuurojen lastentarhan Helsinkiin vuonna 1904 ja hän osallistui Suomen ensimmäisen viittomakielen kuvasanakirjan tekemiseen yhdessä poikansa Julius Hirnin kanssa. He ehtivät saada valmiiksi 344 kuvausta suunnitellusta tuhannesta viittomasta. Kuurojen liito julkaisi 1910–1916 Suomen ensimmäisen viittomakielen sanakirjan *Kuuromykkäin viittomakieli Suomessa I–III*.

Fritz Hirn oli naimisissa vuodesta 1863 Maria Lovisa Klingenbergin (1840–1923) kanssa, joka myös oli kuuro. Heillä oli viisi lasta joista kaksi, tytär Julia Maria Sofia (s. 1864) ja poika David Julius (s. 1868), eli aikuisikään.

Lähteet
-------

* Kuurojen museo : Fritz Hirn
* Geni.com : Fritz Hirn
* Kuurojen museon historiaklubi 13.10.2005 : Kierros kuurojen merkkihenkilöiden haudoilla Hietaniemen hautausmaalla (Arkistoitu – Internet Archive)